Official Journal L 172 , 08/07/1999 P. 0042 - 0043



KOMISJONI DIREKTIIV 1999/68/EÜ, 28. juuni 1999, milles nähakse ette lisasätted tarnijate poolt nõukogu direktiivi 98/56/EÜ alusel peetavate dekoratiivtaimesortide loetelude kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. juuli 1998. aasta nõukogu direktiivi 98/56/EÜ dekoratiivtaimede paljundusmaterjali turustamise kohta,1 eriti selle artikli 9 lõiget 4, ning arvestades, et: 1) komisjoni direktiivis 93/78/EMÜ2 on sätestatud rakendusmeetmed tarnijate poolt nõukogu direktiivi 91/682/EMÜ3 alusel peetavate dekoratiivtaimesortide loetelude suhtes; 2) direktiiv 91/682/EMÜ tunnistatakse alates 1. juulist 1999 kehtetuks ning asendatakse direktiiviga 98/56/EÜ; 3) tarnijate peetavate, tehnilist kirjeldust ja nimetust sisaldavate dekoratiivtaimesortide loetelude täiendavad rakendussätted võib vastu võtta kooskõlas direktiivi 98/56/EÜ artikli 9 lõikega 4; 4) ühenduse tasandil on sordikaitse raames sortide kirjeldamise süsteem juba olemas; 5) see süsteem hõlmab ka teavet sortide säilitamise ja kõige enam sarnanevate sortide erinevuste kohta; 6) ühenduse sordikaitset käsitlevate õigusaktide arengut silmas pidades on soovitav tagada selliste õigusaktide ja direktiivi 98/56/EÜ kohase sortide kirjelduse ühtsus; 7) direktiiv 93/78/EMÜ tuleks kehtetuks tunnistada; 8) käesoleva direktiiviga ettenähtud meetmed on kooskõlas alalise dekoratiivtaimede paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesoleva direktiiviga kehtestatakse täiendavad rakendussätted, mida kohaldatakse dekoratiivtaimesortide loetelude suhtes, mida peavad tarnijad vastavalt direktiivi 98/56/EÜ artikli 9 lõike 1 neljandale taandele. Artikkel 2 1. Tarnija peetavasse loetellu märgitakse: i) sordinimi, vajaduse korral koos selle üldtuntud sünonüümidega; ii) märked sordi säilitamise ja kohaldatava paljundussüsteemi kohta; iii) sordi kirjeldus, vähemalt nende sordi omaduste ja nende väljenduste põhjal, mis on täpsustatud kooskõlas sätetega, milles käsitletakse ühenduse sordikaitse saamiseks esitatavaid taotlusi, juhul kui neid sätteid kohaldatakse; iv) võimaluse korral märge selle kohta, mille poolest sort erineb sellega kõige enam sarnanevatest sortidest. 2. Lõike 1 lõikusid ii ja iv ei kohaldata tarnijate suhtes, kelle tegevus piirdub dekoratiivtaimede paljundusmaterjali turuleviimisega. Artikkel 3 Käesoleva direktiivi artiklis 4 nimetatud kuupäevast tunnistatakse direktiiv 93/78/EMÜ kehtetuks. Artikkel 4 1. Liikmesriigid jõustavad käesoleva direktiivi järgimiseks vajalikud õigusnormid enne 31. detsembrit 1999. Liikmesriigid teatavad neist viivitamata komisjonile. 2. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 3. Liikmesriigid edastavad komisjonile käesoleva direktiiviga hõlmatud valdkonnas vastuvõetud põhiliste siseriiklike õigusnormide teksti. Artikkel 5 Käesolev määrus jõustub 20. päeval pärast selle avaldamist Euroopa Ühenduste Teatajas. Artikkel 6 Käesolev direktiiv on adresseeritud liikmesriikidele. Brüssel, 28. juuni 1999 Komisjoni nimel komisjoni liige Franz FISCHLER 1 EÜT L 226, 13.8.1998, lk 16. 2 EÜT L 256, 14.10.1993, lk 19. 3 EÜT L 376, 31.12.1991, lk 21.